Държавен вестник, бр. 28, 2012 г., стр. 29

БРОЙ  28	
Д Ъ Р Ж А В Е Н  В Е С Т Н И К 	
СТР.  29  
2. заверено копие от всеки договор за 
услуга, работа или доставка, обект на инвес­
тицията (с определени марка, модел, цена в 
левове или евро, срок и описан ДДС), след 
неговото сключване; доставчиците или изпъл­
нителите по договора трябва да отговарят на 
изискванията по чл. 20, ал. 8 и да са незави­
сими спрямо кандидата съгласно т. 9 от § 1 
от допълнителните разпоредби на наредбата.
§ 7. За подадени заявления за подпома­
гане до влизане в сила на тази наредба, по 
които не е сключен договор за отпускане на 
финансова помощ, и съгласно стойностите, 
предвидени в чл. 14а, ал. 3 и 4 ЗОП, кандида­
тите не са длъжни да провеждат процедурите, 
предвидени в ЗОП, РА извършва преценка на 
обосноваността на разходите чрез оценяваща 
комисия, определена по реда на чл. 20, ал. 7, 
и след сключването на договора за отпускане 
на финансовата помощ ползвателят на помощ­
та представя документите по § 6, ал. 2, т. 1 и 
2, когато към заявлението за подпомагане е 
бил представен идеен проект, и по § 6, ал. 2, 
т. 2 – във всички останали случаи. 
§ 8. Предварителният контрол по чл. 19, 
ал. 2, т. 22 ЗОП се осъществява по реда на 
§ 122 от преходните и заключителните разпо­
редби на Закона за изменение и допълнение 
на Закона за обществените поръчки.
За министър: 
Цветан Димитров
3607
МИНИСТЕРСТВО 
НА ТРАНСПОРТА, 
ИНФОРМАЦИОННИТЕ 
ТЕХНОЛОГИИ И СЪОБЩЕНИЯТА
Наредба за изменение и допълнение на 
Наредба № 59 от 2006 г. за управление на 
безопасността в железопътния транспорт 
(обн., ДВ, бр. 102 от 2006 г.; изм., бр. 88 от 
2007 г., бр. 47 и 101 от 2010 г.)
§ 1. В чл. 1 се правят следните изменения 
и допълнения:
1. В т. 2 думите „обхватът на дейностите 
в“ се заменят с „изискванията и основните 
елементи на“, а след думата „безопасността“ 
се добавя „(СУБ)“.
2. В т. 3 след думата „безопасност“ се добавя 
„на управител на железопътна инфраструктура 
и сертификат за безопасност на железопътен 
превозвач“.
3. В т. 4 думата „превозите“ се заменя с 
„железопътния транспорт“.
4. В т. 5 след думите „общите показатели 
за безопасност“ се добавя „(ОПБ)“ и текстът 
до края се заличава.
5. В т. 6 думите „и изискванията към сис­
темите за управление на безопасността“ се 
заличават.
6. Създава се т. 9:
„9. изискванията към кандидатите, усло­
вията и редът за издаване на сертификат на 
лице, отговорно за поддържане на превозни 
средства.“
§ 2. В чл. 2 се правят следните изменения 
и допълнения:
1. В ал. 1 думите „осигурява хармонизи­
рането с регулаторните структури по без­
опасността в Европейския съюз“ се заменят 
с „обхваща изискванията за безопасност на 
системата като цяло, включително безопас­
ното управление на инфраструктурата и на 
трафика, както и взаимодействието между 
железопътните превозвачи и управителя на 
железопътната инфраструктура“.
2. В ал. 2 думите „теснопътните железо­
пътни линии и“ се заличават, след думите 
„3-та категория“ се добавя „от вътрешния 
железопътен транспорт по чл. 2, т. 3 от Закона 
за железопътния транспорт (ЗЖТ)“ и думата 
„правила“ се заменя с „инструкции“. 
3. Алинея 3 се изменя така:
„(3) Управлението и контролът по без­
опасността на превозни средства, предста­
вляващи културно-историческо наследство, се 
осъществяват от лицата, които ги управляват 
и стопанисват. Те се допускат за движение по 
железопътната инфраструктура при условие, 
че отговарят на националните правила за 
безопасност.“ 
§ 3. Член 3 се изменя така:
„Чл. 3. Изпълнителна агенция „Железопът­
на администрация“ като национален орган 
по безопасността в железопътния транспорт 
изпълнява функциите си по открит, недис­
криминационен и прозрачен начин.“ 
§ 4. В чл. 4 ал. 1 се изменя така:
„(1) Националните правила за безопас­
ност (НПБ), определени съгласно чл. 20, са 
задължителни за управителя на инфраструк­
турата, железопътните превозвачи, лицата по 
чл. 2, ал. 2 и лицата, извършващи дейности 
по проектиране, строителство, поддържане, 
ремонт и експлоатация на железопътната 
инфраструктура и/или превозните средства.“
§ 5. В чл. 7 ал. 4 се отменя. 
§ 6. В чл. 9 се правят следните изменения 
и допълнения:
1. Алинея 5 се отменя.
2. В ал. 6 думите „Показателите по ал. 5“ се 
заменят с „Общите показатели за безопасност“.
§ 7. В чл. 10 текстът след думите „структури 
за управление на безопасността“ се заличава.
§ 8. В чл. 11, ал. 2 думите „структурите 
за управление на безопасността към“ се за­
личават.